Српско војничко спомен-гробље Мали Зејтинлик налази се у насељу Соколачке Њиве у Сокоцу. Мали Зејтинлик је настао по завршетку Отаџбинског рата 1996. године, односно по потписивању Дејтонског споразума. Након потписивања Дејтонског споразума, велики дио територије Српског Сарајева припао је Федерацији БиХ, након чега је дошло до масовног егзодуса 150.000 Срба из Вогошће, Грбавице, Добриње, Хаџића, Илиџе, Рајловца, Илијаша, Центра и других дијелова Српског Сарајева. Остављајући своја вијековна огњишта, сарајевски Срби извршили су преношење посмртних остатака српских бораца на слободну територију, од чега је један дио организовано пренијет у Соколац и сахрањен на данашњој локацији Српског војничког спомен-гробља Мали Зејтинлик у Сокоцу.